Charlottetown

Kaart | Wapen
Vlag
Land |  Kanada
Provinsie |  Prins-Edward-eiland
Koördinate | 46°24′N 63°14′W﻿ / ﻿46.400°N 63.233°W﻿ / 46.400; -63.233
Stigting | 1720 (Port La-Joye)
Naamwysing | 1758
Oppervlak: |
\- Totaal  | 725,8 vk km
Hoogte bo seevlak | 10 m
Bevolking: |
\- Totaal (2021)  | 38 809
\- Bevolkingsdigtheid  | 876,6//vk km
\- Metropolitaanse gebied  | 78 858
Tydsone | UTC -4 (Atlantiese tyd)
Burgemeester | Philip Brown
Amptelike webwerf | charlottetown.ca

Charlottetown (Engels: ['ʃɑɹ.lɪ.taʊn]) is die hoofstad van die Oos-Kanadese provinsie Prins-Edward-eiland met 'n bevolking van 38 809 in 2021. Die agglomerasie van Charlottetown huisves met 78 858 mense meer as 'n derde van die provinsiale bevolking. Die stad is in 1855 geïnkorporeer en het in 1885 stadstatus verkry. Charlottetown dien ook as die administratiewe setel van die distrik Queens County.

'n Straat in Charlottetown

Die stad is in 1720 deur Franse onder die naam Port La-Joye gestig. Nadat die nedersetting in 1758 onder Britse heerskappy gekom het, is die naam ter ere van koningin Charlotte van Mecklenburg-Strelitz, die eggenote van koning George III, gewysig tot Charlottetown. Die stad, wat nog steeds met talle statige Victoriaanse huise pronk, het 'n belangrike rol in die Kanadese geskiedenis gespeel: In die huidige Province House, 'n sandsteengebou wat in 1847 opgerig is en vandag as setel van die provinsiale parlement dien, het in 1864 die sogenaamde "Vaders van die Konfederasie van Brits-Noord-Amerika" tydens die Charlottetown-konferensie vergader. Vyftien afgevaardigdes uit Nieu-Brunswyk, Nova Scotia en Prins-Edward-Eiland het destyds die Maritime Union gestig – 'n eerste stap in die rigting van 'n verenigde Kanada.

## Eksterne skakels

[wysig | wysig bron]

* Wikimedia Commons het meer media in die kategorie Charlottetown.
* (en)  Toerisme-inligting oor Charlottetown op Wikivoyage
* (en)  Amptelike webwerf
* (en)  "Charlottetown". Encyclopædia Britannica. Besoek op 22 Mei 2025.
* (en)  "Charlottetown". The Canadian Encyclopedia. Besoek op 22 Mei 2025.

Hierdie artikel is ’n saadjie. Voel vry om Wikipedia te help deur dit uit te brei.

| Hoofstede van Kanada |  |

|
|
|

| Hoofstede| Charlottetown • Edmonton • Fredericton • Halifax • Iqaluit • Ottawa • Quebecstad • Regina • St. John's • Toronto • Victoria • Whitehorse • Winnipeg • Yellowknife

|

Normdata

Internasionaal|

* VIAF
* FAST
* WorldCat

Nasionaal|

* Duitsland
* Verenigde State
* Tsjeggië
* Israel

Geografies|

* MusicBrainz-area

Ander|

* NARA